text: Overbo reagerede på røgalarm
  19 december 2011 kl. 08.19
  En ældre kvinde på Thrigesvej i Haderslev havde taget sit høreapprat ud, så hun kunne ikke høre røgalarmen, da der gik ild i noget fedtstof i køkkenet. Men det kunne en overbo - og de lykkedes hende at få kvinden ud.
  - Den ældre kvinde havde sat en pande med fedtstof på komfuret, hvorefter hun var gået hun ind i stuen. Kort efter gik røgalarmerne i gang, men det kunne kvinden ikke høre, fordi hun havde taget sit høreapperat ud. 
  Men overboen kunne til gengæld godt høre røgalarmen, og hun slog derfor alarm, forklarer Bent Jessen til JydskeVestkysten.
  Nils Quitzau Hansen, indsatsleder ved Haderslev Brand og Redning, siger til avisen:
  - Hvis der var gået bare fem minutter mere, så kunne det have gået grueligt galt.
  